Victor Borg
Store norske leksikon,Språk og litteratur,Norsk og samisk litteratur,Norges litteratur 1960-2000
Victor Borg var en norsk lege og forfatter. Han var overlege ved Blå Kors klinikk for alkoholskadde fra 1959 til 1983.
Borg skrev en rekke skuespill: Jeg drepte (1941, senere filmatisert), Kommer du, Elsa? (1943), Kall meg Frank (1945), Det blir mellom oss (1948), Stemningen (1949), Til døden skiller dere ad (1982) og Efter bevisets stilling (1986), oppført på ulike scener i Norge og i utlandet. Filmen Skadeskutt (1951) bygger på hans manus, og sammen med Alf Malland skrev han manus til filmen Broder Gabrielsen (1966).Borg skrev også novellesamlingene Det skjer ingen verdens ting (1951) og Falsk sortie (1985) og flere romaner, blant annet Dødt skip (1956), Min elskede mann (1973), Bordet fanger (1983), Ikke en spurv (1984) og Seniorpartiet (1989).Trøster og tyrann (1962) er en populærmedisinsk bok som handler om alkoholmisbruk og alkoholisme. Andre bøker om rusmiddelbruk er Narkomani, (1970), Skadeskutt: ungdom og narkotika (1977) og Alkohol, bruk, misbruk, alkoholisme (1979). Les mer i Store norske leksikon Norges litteraturhistorie norsk teaterhistorie